Toulouse Business School

"Toulouse Business School" (Shkolla e Biznesit e Tuluzës, emri zyrtar është në anglisht) është një shkollë e lartë e administrimit të biznesit me komplekse universitare në Tuluzë, Paris, Londër, Barcelonë dhe Kazablanka të Marokut(frëngjisht) Toulouse Business School amplifie sa stratégie internationale. Ajo u themelua në vitin 1903 nga Dhoma e Tregtisë dhe Industrisë së atij qyteti si Grupi i Arsimit të Lartë Këshëllimor (Enseignement Supérieur Consulaire, ESC). Emrin aktual e mban që prej vitit 2013. Dhoma e Tregtisë dhe Industrisë e Tuluzës mban shumicën e aksioneve të shkollës dhe cakton presidentin e saj. TBS bën pjesë në sistemin e shkollave pasuniversitare të Francës (Grandes Écoles).

Ajo mban vendin e 100-të në renditjen mbarëbotërore për Master në Administrim Biznesi (MBA) në Nivelet Ekzekutive(frëngjisht) Pourquoi l'executive MBA de TBS est dans le top 100 mondial . TBS ofron studime doktorale (PhD) si dhe një sërë programesh Master në fusha të caktuara të menaxhimit si marketing, financë apo sipërmarrje.

Programet e saj janë trefish të akredituara nga sistemet ndërkombëtare AMBA, EQUIS dhe AASCB(frëngjisht) TBS conserve sa triple couronne . Shkolla numëron mbi 40000 ish-studentë në fushat e biznesit dhe politikës, ku përmendet Nicholas Todt (kreu ekzekutiv i ART Grand Prix-it, djali i presidentit aktual të Federatës Ndërkombëtare të Automobilizmit, Jean Todt)(frëngjisht) Nicolas TODT .

Shkolla është e njohur dhe për masterin që ofron në administrim të aviacionit (në partneritet me Shkollën e lartë kombëtare të aviacionit civil--École nationale de l'aviation civile)(frëngjisht) Comment Toulouse Business School et l’ENAC ont monté leur filière aéronautique.

Referime

Lidhje të jashtme
 Faqja zyrtare

Kategoria:Universitete